./data/phi0474/phi010/phi0474.phi010.perseus-lat2.xml
Lucii Sullae vim atque victoriam Larinum in summo timore				omnium cum armatis advolavit; quattuorviros quos municipes fecerant sustulit; se a				Sulla et alios praeterea tris factos esse				dixit et ab eodem sibi esse imperatum ut A  Aurium illum				qui sibi delationem nominis et capitis periculum ostentarat, et alterum					A  Aurium et eius L  filium et Sex  Vibium quo				sequestre in illo indice corrumpendo dicebatur esse usus, proscribendos				interficiendosque curaret  itaque illis crudelissime interfectis non				mediocri ab eo ceteri proscriptionis et mortis metu terrebantur  his rebus in causa iudicioque patefactis quis est qui illum				absolvi potuisse arbitretur? atque haec parva sunt; cognoscite reliqua ut non aliquando condemnatum				esse Oppianicum sed aliquam diu incolumem fuisse miremini